Kotorska biskupija

Raspored bogoslužja za svetkovinu Svih Svetih i Dušni dan u župama Kotorske biskupije
2024-11-01 08:00 - 2024-11-02 19:00, 2023-11-01 08:00 - 2023-11-02 17:00 (Europe/Zagreb)
Preuzmite: Raspored bogoslužja

Raspored misa za Veliku Gospu u marijanskim svetištima
2024-08-15
Na svetkovinu Marijina uznesenja u nebo – Veliku Gospu svete mise u marijanskim svetištima Kotorske biskupije slavit će se po sljedećem rasporedu:
Perast – Svetište Gospe od Škrpjela: 6, 8, 10 i 18 h
Tivat – otok Gospe od Milosti: 10 h
Ratac – 10 h

Orguljski koncert u katedrali
2024-07-14 21:00 - 22:00 (Europe/Zagreb)
U katedrali Sv. Tripuna u nedjelju, 14. jula/srpnja održat će se orguljski koncert suvremenih skladatelja iz Bosne i Hercegovine. Trojica akademski obrazovanih glazbenika – mo. Dario Vučić, Toni Toplan i Danijel Žontar premijerno će izvesti svoje vlastite kompozicije za orgulje.
Glazbenici su članovi Opere Narodnog pozorišta Sarajevo: maestro Dario Vučić je dirigent Opere, Toni Toplan član je hora Opere, Danijel Žontar je šef hora Opere. Program koji će izvesti u Kotoru, prvi put je izveden u Sarajevu (2023.) u okviru ciklusa KoncertiDA u organizaciji župe Presvetog Trojstva.
Sva tri skladatelja su diplomirali na Muzičkoj akademiji Univerziteta u Sarajevu, na Odsjeku za kompoziciju. Repertoar za orgulje bosanskohercegovačkih kompozitora nije veliki, te će ovaj koncert napraviti značajan doprinos orguljkoj literaturi regiona.

Početak: 21 h
Ulaz besplatan
Organizator: Kotorska biskupija

Blagdan Bl. Ozane Kotorke
2024-04-24 - 2024-04-27
Na blagdan bl. Ozane Kotorke, u crkvi Sv. Marije od Rijeke, slavit će se tri svete mise, u 8, 10 i 18 sati. Večernju misu predvodi apostolski upravitelj Kotorske biskupije, mons. Rrok Gjonlleshaj, barski nadbiskup. Blagdanu prethodni trodnevnica od 24. do 26. 4.

Raspored bogoslužja za Vazmeno trodnevlje i Uskrs u župama Kotorske biskupije
2024-03-24 - 2024-03-31
Raspored bogoslužja za Vazmeno trodnevlje i Uskrs u župama Kotorske biskupije:

Preuzmite raspored bogoslužja (PDF)

Korizmeni susret klera i sveta misa koju predvodi mons. Gallagher
2024-03-23 18:00 - 19:00 (Europe/Zagreb)
U subotu, 23. 3. u Kotorskoj katedrali održat će se korizmeni susret za svećenike, redovnike i redovnice Barske i Kotorske biskupije u 16.30 sati.
Svečana sveta misa koju predslavi mons. Paul Richard Gallagher vatikanski tajnik za odnose s državama i međunarodnim institucijama bit će u 18 sati.

Put do Boga - mjuzikl o bl. Ozani u Kotoru
2024-03-16 16:00 - 17:00 (Europe/Zagreb)
Mjuzikl o životu bl. Ozane – „Put do Boga“ održat će se 16.3., u koncertnoj dvorani ŠOSMO Vidja Matjan – crkvi Sv. Duha, s početkom u 16 sati.
„Kratki mjuzikl “Put do Boga” Dramske družine bl. Ozana Župe Krista Kralja Trnje iz Zagreba prati život blažene Ozane Kotorske od njezinog djetinjstva na brdima do dolaska u Kotor, zaređenja te smrti u ćeliji. Upoznajemo tako na početku malu Katarinu Kosić koja nedaleko Cetinja svakodnevno vodi ovčice na ispašu koja promatrajući prirodu i životinjski svijet oko sebe se pita “tko li je to sve stvorio?”. Svoju potragu nastavlja i kao kućna pomoćnica domu uglednoga gradskoga vijećnika u Kotoru, Aleksandra Buće. Kuća u kojoj je služila bila je blizu crkvi i Katarina je počela provoditi dane u molitvi. Na posljetku napušta plemićku kuću i postaje redovnica, dominikanka, sestra Ozana. Prema tekstu sestre Blaženke Rudić, uz ulomke iz knjige “Blažena Ozana Kotorska” sestre Slavke Sente i na glazbu Ivana Škunca o pripremili su članovi Dramske družine bl. Ozana Župe Krista Kralja Trnje u Samostanu Bl. Hozane Kotorske u Zagrebu pod vodstvom sestre Antonije Matić i redateljice Frane Marije Vulić Vranković“.

Planinarski križni put u Bogdašićima
2024-03-16
Župa Sv. Petra u Bogdašićima organizira Planinarski križi put u subotu 16. 3. 2024. g. Okupljanje s početkom u 9 sati bit će ispred crkve Sv. Ivana u Kavču, odakle će se pješke krenuti prema staroj crkvi Svih Svetih i zatim se spustiti do crkve Sv. Petra. Ovaj križni put namijenjen je svima koji su u dobroj fizičkoj spremi. Potrebno je imati odjeću i obuću prikladnu za planinarske uvjete, te uzeti hranu i piće sa sobom.
Prijevoz se treba individualno organizirati, kao i povratak doma. U slučaju lošeg vremena križni put će se održati u crkvi Sv. Petra u Bogdašićima u 10 sati, a nakon pobožnosti bit će sveta misa. Dobro došli!

Koncert sakralne glazbe u katedrali
2024-02-01 19:00 - 20:00 (Europe/Zagreb)
SVEČANOSTI SV. TRIPUNA
Koncert sakralne glazbe
LAUDATE DOMINUM
Katedrala Sv. Tripuna, četvrtak, 1. 2. u 19 h
Koncert sakralne glazbe „Laudate Dominum“ održat će se u četvrtak, 1. 2. u katedrali sv. Tripuna s početkom u 19 sati. Koncert se održava u okviru proslave Tripundanskih svečanosti.
Repertoar koncerta će povezati različite umjetničke epohe, od baroka do suvremenih skladatelja, te zemlje istoka i zapada Europe; a bit će izvedena djela J. S. Bacha, W. A. Mozarta, P. Mascagnia, N. Rote, S. Manjuška, J. Maklakeviča, A. Dargomižskog, N. Lisenka, Ch. Gounoda, G. Fauréa, C. Franca, C. Saint-Saënsa i drugih.
Veliki dio programa sastoji se od dueta, koje će izvoditi crnogorska sopranistica Sara Vujošević Jovanović i bariton Dmitrij Grinih. Već dvije godine oni daruju crnogorskoj publici duhovne muzičke programe u gradu Baru. Orguljsku pratnju pružit će orguljaš Antonio Pantalone iz Italije. Na koncertu će nastupiti i poznata crnogorska violinistica Tanja Bogdanović, trubač iz Rusije Stepan Gatilov i mladi umjetnik Arsenij Emšanov (diskant).

Solisti:
Sara Vujošević- Jovanović – sopran
Dmitrii Grinih– bariton
Antonio Pantalone – orgulje
Gosti koncerta:
Arsenije Emšanov – diskant
Tanja Bogdanović – violina
Stjepan Gatilov – truba

Božićni koncert u katedrali
2023-12-26 19:00 - 20:00 (Europe/Zagreb)
Na blagdan sv. Stjepana prvomučenika u katedrali sv. Tripuna u Kotoru održat će se Božićni koncert.
Nastupit će Mješoviti hor Muzičke akademije s Cetinja pod ravnanjem Aleksandre Knežević uz klavirsku pratnju Aleksandra Molčanova, te solistice Milicu Lalošević i Dijanu Floršic- Marković. Početak koncerta je u 19 sati, a ulaz je besplatan.

Raspored bogoslužja: IV. Nedjelja adventa, Badnjak i Svetkovina Rođenja Gospodnjega — Božić
2023-12-24 - 2023-12-25
Preuzmite raspored bogoslužja (PDF)

Blagdan Gospe od Zdravlja
2023-11-21
Na blagdan Prikazanja Blažene Djevice Marije – Gospe od Zdravlja, u kotorskom zavjetnom svetištu Gospe od Zdravlja slavit će se četiri svete mise: u 6, 8, 10 i 15 h.

Znanstveni skup o nadbiskupima Zmajevićima
2023-11-17
Međunarodni znanstveni skup „Zmajevići nadbiskupi, mecene, društveno-politički stratezi“ održat će se u Kotoru, u petak 17.11. s početkom u 9:30 h u koncertnoj dvorani muzičke škole – Crkvi Sv. Duha.
Na skupu će govoriti znanstvenici i istraživači iz Hrvatske, Albanije, Srbije, Crne Gore, a organizatori su Kotorska biskupija i Barska nadbiskupija u suradnji s Lješkom biskupiji u Albaniji.

Proslava sv. Jeronima
2023-09-29 18:00 - 2023-09-30 18:00 (Europe/Zagreb) | Herceg Novi
Proslava nebeskog zaštitnika Župe i grada Herceg Novog održat će se 30. 9., svetim misama u 10 i u 18 sati. Svečanu svetu misu u 18 sati predslavi fra Ivica Pavlović, predstojnik samostana sv. Vlaha u Pridvorju.
Dan prije, 29. 9., sveta misa i molitva prve Večernje će biti u 18 sati.

Svetkovina Velike Gospe u marijanskim svetištima Kotorske biskupije
2023-08-15
Svetkovina Uznesenja BDM – Velike Gospe u marijanskim svetištima Kotorske biskupije proslavit će se po sljedećem rasporedu:
Ratac (Sutomore) – misa na ostacima benediktinske opatije Gospe ratačke – u 10 sati.
Svetište Gospe od Milosti (Tivat) – misa u 10 sati. Brodovi s Pina polaze u 9 i 9:30 sati.
Svetište Gospe od Škrpjela (Perast) – svete mise u 7, 8, 10 i 18 sati.

Blagdan Gospe od Snijega
2023-08-05
Župa Škaljari proslavit će blagdan svoje nebeske zaštitnice, Gospe od Snijega, svečanom svetom misom u subotu 5.8. u 19 h. Nakon svete mise i procesija bit će otkrivena spomen-bista don Antona Belana, kotorskog i škaljarskog župnika.
Istoga dana, u crkvi Gospe od Snijega na Verigama, sveta misa bit će u 8 sati.

Predstavljanje jedinstvene edicije izabranih djela Pavla Butorca
2023-06-25 20:00 - 21:00 (Europe/Zagreb)
U Kotorskoj katedrali će se u nedjelju 25. 6. s početkom u 20 h, održati predstavljanje edicije Izabranih djela biskupa Pavla Butorca. Urednik ovog monumentalnog izdanja koje se sastoji od 10 knjiga je don Srećko Majić, peraški župnik i direktor NIP „Gospa od Škrpjela“.
Na predstavljanju će govoriti mons. Ratko Perić, mostarsko-duvanjsko biskup u miru, akademik dr. Radovan Tomić, Slavko Dabinović i don Robert Tonsati, kancelar biskupije.
Knjige su tiskane u tvrdom povezu, a cijeli komplet knjiga objedinjen je i prikladnom kutijom, te će se moći nabaviti promotivnoj cijeni od 100 eura po kompletu.
Pavao Butorac, bio je povjesničar i teološki pisac (Perast, 26. III. 1888 – Dubrovnik, 22. XI. 1966). Studij teologije završio u Zadru 1910. Potom je službovao kao župnik i kateheta u gimnazijama u Kotoru, Zadru i Splitu, a zatim kao rektor kotorskoga sjemeništa 1918–20. Kotorskim biskupom imenovan je 1938., administratorom Dubrovačke biskupije bio od 1940., a dubrovačkim biskupom od 1950. Sudjelovao u radu II. vatikanskoga koncila (1963–65). Katolički bogoslovni fakultet u Zagrebu dodijelio mu je 1964. počasni doktorat.
Uz teme iz teologije i duhovnosti, težište njegovog znanstveno-istraživačkog rada bilo je na svjetovnoj i crkvenoj povijesti Boke i Južnog Jadrana.

Koncert “Ensemble Labyrinthus” u Herceg Novom i u Kotoru
2023-06-10 - 2023-06-11
Ansambl za srednjovjekovnu glazbu “Ensemble Labyrinthus” održat će dva koncerta na području Kotorske biskupije:
U Herceg Novom, u subotu, 10. 6. 2023. u 19 h u župnoj crkvi sv. Jeronima.
U Kotoru, u nedjelju, 11. 6. 2023. u 20 h u Katedrali sv. Tripuna.
Na programu su djela čuvene pariške škole Notre Dame iz 12. i 13. stoljeća. Radi se o glazbi religioznog sadržaja (tipa conductus i rondo), koja nije bila namijenjena bogoslužju. Ovaj koncert je iznimno rijetka prilika za slušateljstvo u Crnoj Gori za slušanje srednjovjekovne glazbe u povijesno informiranoj izvedbi. Među glazbalima koja se uz glasove mogu čuti na koncertu su citole, gitara latina i chifonie, popularne u XIII.vijeku.
Ensemble Labyrinthus jedan je od poznatijih europskih ansambala koji izvode glazbu XII.-XIV. vijeka. Osnovana je 2010. godine u Moskvi. Ansambl je nastupao na festivalima i u koncertnim dvoranama u Njemačkoj, Švicarskoj, Francuskoj, Poljskoj i Rusiji. Repertoar ansambla uključuje programe pripremljene s velikim izvođačima srednjovjekovne glazbe kao što su N. Rodenkirchen (Sequentia, Dialogos), M. Lewon (Ensemble Leones, Schola Cantorum Basiliensis), B. Romain (Le Mirroir de Musique,, Ensemble Leones, Schola Cantorum Basiliensis), S. Lutzenberger (Huelgas Ensemble etc), H. Marti (Sequentia) i drugi.
Ansambl je izdao 5 CD-a za razne europske izdavačke kuće.

Koncert i sveta misa na ostatcima benediktinske opatije na Ratcu
2023-06-07 - 2023-06-08
Župa Sv. Marije (Sutomore) poziva na na poseban događaj na Ratcu pod geslom “Oživimo svetište Gospe Ratačke!”
Poznati glazbenik Stijepo Gleđ Markos, održat će duhovni koncert u srijedu 7. 6. u 20 sati na ostacima benediktinske opatije Gospe Ratačke. Cilj ovog događaja je probuditi duhovnost i obnoviti povezanost s Gospom i njenim svetištem.
Na svetkovinu Tijelova 8.6. u 10 sati, na Ratcu će se održati sveta misa koju će predvoditi apostolski nuncij za Crnu Goru, nadbiskup Francis Assisi Chullikatt.

Blagdan Sv. Leopolda Mandića u Herceg Novom
2023-05-09 - 2023-05-12 | Herceg Novi
Blagdanu sv. Leopolda B. Mandića u njegovom rodnom gradu, Herceg Novom, prethodit će trodnevnica od 9. do 11. svibnja, s početkom u 17,30. U petak, 12. svibnja slavit će se tri svete mise: u 8 sati u crkvi sv. Leopolda, te u 10 i 18 u župnoj crkvi sv. Jeronima. Više detalja na plakatu:

Proslava blagdana bl. Ozane Kotorke
2023-04-24 - 2023-04-27
Program proslave blagdana bl. Ozane Kotorke, suzaštinice grada Kotora
Trodnevnica:
Svakog dana od 24. 4. do 26. 4. svete mise su 18 sati u crkvi Sv. Marije od Rijeke (bl. Ozane)
Trodnevnicu predvodi don Ivo Ćorić
Svetkovina:
Četvrtak, 27. 4. 2023.
Svete mise: u 8, 10 i 18 sati
Predslavi fra Filip Karadža

Raspored bogoslužja za Vazmeno trodnevlje i Uskrs
2023-04-02 08:00 - 2023-04-09 18:00 (Europe/Zagreb)

Koncerti sakralne glazbe ansambla "Projekt Lazarus"
2023-02-23 - 2023-02-25
Ansambl „Projekt Lazarus“ iz Zagreba održat će koncerte stare hrvatske sakralne glazbe (glazba 17. stoljeća) u Budvi, Herceg Novom i Kotoru.

Koncerti će se održati po sljedećem rasporedu:

Četvrtak, 23. 02. 2023. u 19:00 h, Budva, župna crkva Sv. Ivana Krstitelja
Petak, 24. 02. 2023. u 19:00h, Herceg Novi, župna crkva Sv. Jeronima
Subota, 25. 02. 2023. u 19:00h, Kotor, katedrala Sv. Tripuna

Ansambl „Projekt Lazarus“ profesionalni je glazbeni sastav koji djeluje na hrvatskoj i međunarodnoj glazbenoj sceni od 2013. godine, u okviru udruge Hrvatski glazbeni centar (osnovane 2003.). Glavni cilj djelovanja ovoga ansambla je revitalizacija, promocija i prezentacija hrvatske glazbene baštine. Ansambl Projekt Lazarus osobito je usmjeren na prezentiranje djela koja u suvremenoj povijesti nisu ugledala svjetlo dana, ili se pak rijetko izvode, kao i onih za koja ne postoje audio ili video zapisi. U nastojanju otimanja zaboravu vrijednih spomenika ponajprije hrvatske glazbene baštine, nepresušnom vrelu potvrde pripadnosti zapadnoeuropskom kulturnom i civilizacijskom korpusu, glazbenici Projekta Lazarus izvode djela renesansnih, baroknih, ali i modernih kompozitora, čija su ostavština visokovrijedna, jedinstvena umjetnička ostvarenja. Projekt Lazarus je ostvario značajan broj koncertnih nastupa, od kojih posebno izdvajamo sudjelovanje na 12. festivalu hrvatske glazbe u Beču u St. Peterskirche 2016. godine, zatim projekt Putevima Damjana Nembrija u okviru kojega smo nastupili na VII. međunarodnom festivalu Gaetano Callido u Veneciji, tri uzastopna nastupa na Varaždinskim baroknim večerima 2017., 2018. i 2019, kao i tri uzastopna nastupa na međunarodnom Festivalu Seviqc u Brežicama 2018., 2019. i 2020. godine. Ansambl Projekt Lazarus je također nastupao promovirajući hrvatsku glazbenu baštinu i u Rimu, Bernu, Münchenu, Strasbourgu kao i drugim gradovima Hrvatske i Europe.
Ansambl čine glazbenici: Daniela Perosa, sopran; Nikolina Virgej Pintar, mezzosopran; Ivan Martinčić, tenor; Robert Palić, bas, Darijan Ivezić, umjetnički voditelj; dr. sc. Martina Mičija Palić, umjetnička suradnica i korepetitorica
Ulaz je slobodan
Organizatori i pokrovitelji:
HRVATSKI GLAZBENI CENTAR; KOTORSKA BISKUPIJA; MINISTARSTVO KULTURE I MEDIJA REPUBLIKE HRVATSKE; GRAD ZAGREB

Predstavljanje zbornika radova ‘Sveti Jeronim kroz vjekove. Kult i spomenici'
2023-02-11 18:00 - 19:00 (Europe/Zagreb)
U subotu, 11. 2. 2023. s početkom u 18 sati u župnoj crkvi Sv. Jeronima u Herceg Novom održat će se predstavljanje zbornika radova ‘Sveti Jeronim kroz vjekove. Kult i spomenici’ urednika Emilija Marina i Katarine Horvat-Levaj.
Knjigu će predstaviti Željka Čorak, Sanja Cvetnić i Radoslav Tomić, a nazočnima će se obratiti don Robert Tonsati, don Siniša Jozić, Katarina Horvat-Levaj i Davor Trupković.
Organizatori su Kotorska biskupija – župa Sv. Jeronima i Institut za Povijest umjetnosti.
‘Sveti Jeronim kroz vjekove. Kult i spomenici‘ je zbornik radova znanstvenoga skupa koji je krajem 2020. godine održan u Zagrebu povodom 1600. obljetnice smrti sv. Jeronima. Nakladnici ovoga zbornika radova su Hrvatsko katoličko sveučilište i Institut za povijest umjetnosti, a realiziran je uz pokroviteljstvo Hrvatske akademije znanosti i umjetnosti. Zbornik su uredili dr. Emilio Marin i dr. Katarina Horvat-Levaj, a donosi znanstvene priloge 21 autora iz Hrvatske i inozemstva na hrvatskome i francuskom jeziku i sa sažetcima na engleskome jeziku uz obilje likovnoga materijala.

Predstavljanje knjige Radoslava Tomića 'Znakovi identiteta'
2023-02-10 19:00 - 20:00 (Europe/Zagreb)
U petak, 10. 2. 2023. s početkom u 19 sati, u organizaciji Kotorske biskupije i Instituta za Povijest umjetnosti, u katedrali Sv. Tripuna u Kotoru održat će se predstavljanje knjige akademika Radoslava Tomića Znakovi identiteta – sveci zaštitnici u umjetnosti 17. i 18. stoljeća u Dalmaciji, Boki kotorskoj i Dubrovniku.
Knjigu će predstaviti Sanja Cvetnić, recezentica, i Radoslav Tomić, autor. Nazočnima će se obratiti don Robert Tonsati, Katarina Horvat-Levaj i Davor Trupković.
Akademik Radoslav Tomić je u ovoj knjizi, u kojoj su teze o identitetskoj vrijednosti dalmatinske likovne baštine utemeljene na odličnom poznavanju »terena«, od Krka do Kotora, ali dakako i Venecije i Veneta (radi usporedbi i tematske razlikovnosti), pružio znanstveni temelj za puno razumijevanje i vrednovanje likovnoga krajolika Dalmacije. Ova knjiga je vrsta razdjelnice u tom smislu i na području koje obrađuje, jer daje smisao pojavama koje su usporedive u različitim mjestima Dalmacije, a vezane su, kako sam autor piše, za održanje identiteta (»Tako se dalmatinski prostor premrežio svetačkim likovima koji su funkcionirali na dvije razine: sakralnoj i profanoj, objedinjujući vjersku i komunalnu zajednicu u neraskidivu cjelinu.«). Stoga u knjizi nalazimo brojne identitetske topose Dalmacije, naznačene kroz likovna djela, od slave crkvenoga naučitelja i prevoditelja sv. Jeronima, mjesnih svetaca-zaštitnika, raznih svetačkih relikvija do Gospe Sinjske i Alke pa knjiga u znanstvenom smislu svjedoči o znanstvenoj širini, nužnoj za puno razumijevanje uloge baštine u oblikovanju dalmatinskoga i pojedinih mjesnih identiteta.

Predstavljanje knjige Nevenke Šarčević "Bokobran"
2023-01-28 19:00 - 20:00 (Europe/Helsinki) | Katedrala, Kotor, Montenegro
U subotu, 28. 1. 2023. s početkom u 19 sati u katedrali sv. Tripuna održat će se predstavljanje knjige “Bokobran – razgovori o kulturi i umjetnosti Boke kotorske” autorice Nevenke Šarčević, povjesničarke umjetnosti.
Knjiga „Bokobran“ nastala je na temelju razgovora koje je Nevenka Šarčević kao urednica emisije „Bokobran“ na Radio Duxu vodila tijekom pet godina svoga rada, s velikim brojem sugovornika, među kojima su i najeminentniji stručnjaci s područja bokeljistike, povijesti, povijesti umjetnosti, zaštite kulturne baštine i kulture općenito, iz Hrvatske i Crne Gore, te predstavlja jedinstveni i mozaični, novi doprinos poznavanju kulturne baštine Boke Kotorske. Bogato opremljenu profesionalnim fotografijama Paola Mofardina, knjigu je uredila dr. Katarina Horvat – Levaj, a objavljena je izdanju ArTresor Naklade te Instituta za povijest umjetnosti (Zagreb), dok je suizdavač Kotorska biskupija.
Knjigu će predstaviti don Robert Tonsati, kancelar Kotorske biskupije, Jasminka Grgurević, savjetnik konzervator, dr. Katarina Horvat – Levaj, urednica knjige, i autorica Nevenka Šarčević.
„Opsegom, disciplinarnom raznolikošću, brojem sugovornika i probranim temama knjiga Nevenke Šarčević Bokobran -Razgovori o kulturi i umjetnosti Boke kotorske vrijedna su dopuna bokeljistici, dakle publicistici koja se bavi, istražuje i tumači Boku kotorsku i njezin specifičan povijesni i kulturni identitet.“
Iz recenzije akdemika Radoslava Tomića

Raspored bogoslužja: Badnjak i Svetkovina Rođenja Gospodnjega — Božić
2022-12-24 - 2022-12-25

Raspored misa na blagdan Gospe od Zdravlja u Kotoru
2022-11-21
Na blagdan Gospe od Zdravlja (Prikazanja Blažene Djevice Marije u hramu) 21. 11. 2022. svete mise u kotorskom zavjetnom svetištu Gospe od zdravlja slavit će se u 6, 8, 10 i 15 h. Prije popodnevne mise bit će molitva Gospine krunice.

Blagdan bl. Gracije iz Mula
2022-11-06 - 2022-11-09
Blagdan bl. Gracije iz Mula proslavit će se u župi Muo svetim misama i duhovnom pripremom. Mise tijekom trodnevnice od 6. do 8. 11. (svakog dana u 17 h) predvodi i propovijeda vlč. Mihill Gojani, župnik župe sv. Margarete u Dubravi (Bjelovarska biskupije, Hrvatska).
Na sam blagdan 9. 11. slavit će se četiri mise: u 6, 8, 10 i 17 h. Večernju svetu misu predslavi mons. Ivan Štironja, kotorski biskup.
Bl. Gracija, moli za nas!
